Lav et referat af nedenstående tekst:

Tekst:
Knap et døgn efter, et terrorangreb rystede Norge, er sikkerheden ved færgeafgange mellem Frederikshavn og Oslo atter tilbage ved det normale. Siden bombeangrebet i Oslo og skudmassakren på øen Utøya har der været skærpet sikkerhed på færgen, men efter at politiet har pågrebet den formodede gerningsmand, har Kystinspektoratet meddelt, at der ikke længere er behov for ekstra sikkerhedsforanstaltninger.Det skriver DR Nordjylland. Denne weekend er en af de helt store rejseweekender mellem Norge og Danmark. Mange sportshold rejser ud for at deltage i ungdomsturneringer, og blandt andet er 400 norske fodboldhold på vej til Dana Cup i Hjørring. Og fredagens tragiske hændelser i Norge, påvirker ikke færgetrafikken. - Vi har ikke oplevet reaktioner fra passagerer i forbindelse med den meget ulykkelige begivenhed i Oslo. Folk beholder deres billetter, siger Carsten Kruse, direktør for Stena Line. Samme melding kommer fra Color Line, som sejler fra Hirtshals til Kristianssand og Larvik. /ritzau/

Referat:
Den øgede sikkerhed, der har været i forbindelse med færgeafgange mellem Danmark og Norge, er nu afblæst.